Provincia de Valencia

A provincia de Valencia (València en valenciano, Valencia en castellano) ye una provincia espanyola situata en o País Valenciano. Muga con a mar Mediterrania a l'este, y con as provincias de Castillón y Teruel a lo norte, Cuenca y Albacet a l'ueste y Alicant a lo sud; antiparte, o Rincón d'Ademuz ye un exclau d'a provincia situato entre o territorio d'as provincias de Cuenca y Teruel. A suya capital se troba en a ciudat de Valencia, que ye a mas a capital d'o País Valenciano. Atras ciudaz importants d'a provincia e Valencia por o suyo numero d'habitants son Gandia, Torrent, Murviedro, Paterna, Alchecira, Ontenyent, Exativa, Algemesí, Requena u Bunyol. A suya población ye de 2.416.628 habitants (2005) en una superficie de 10.763 km², con una densidat de población de 224,53 hab/km². Se veiga tamién Lista de municipios de Valencia